section_heading: Hod po rubu
paragraph_text: Film Hod po rubu iz 2005. uvelike je uokviren koncertom u Folsomu, a uključuje pjesmu "Cocaine Blues". U filmu postoji nekoliko Cashovih (kojeg glumi Joaquin Phoenix) obraćanja koja se ne pojavljuju na albumu. No, Cash jest komentirao kvalitetu vode u zatvoru srknuvši je malo i grgljajući u ustima, ali nije se obrušio na upravitelja kao što je prikazano u filmu. Jedna rečenica preuzeta je u potpunosti s koncerta. Tijekom pjesme "Dark as the Dungeon", zatvorenik je viknuo nešto neartikulirano što je nakratko premetilo pjesmu. Cash je kasnije opomenuo publiku: "Ovaj koncert se snima za album u izdanju Columbia Recordsa i ne možete vikati 'kvragu' i 'sranje' ili nešto slično."